Publication: Magyar Közlöny
Issue: MK-1999-80 (Year: 1999, Number: 80)
Era: 1990-2004
Section: érdemben elbírálta [23/1995. (IV. 5.) AB határozat,
Paragraph Index: 125

234. számú kollégiumi állásfoglalása alkotmányellenességének megállapítását kérte az Alkotmány több rendelkezésének sérelme alapján. Az indítványozó a Be. 92. §-át ellentétesnek tartotta az ártatlanság vélelmének az Alkotmány 57. § (2) bekezdésében és a Be. 3. § (1) bekezdésében rögzített jogelvével. Álláspontját e kérdésben nem részletezte, azonban később utalt rá, hogy az előzetes letartóztatás különös okainak [92. § (1) bekezdés a), b), c) pontjai] törvényi szabályozása azért alkotmányellenes, mert: „Alapos gyanúra alapítva büntetőjogi felelősség megállapítása törvénysértő, azt csak perbíróság jogerős határozata állapíthatja meg.”, továbbá, hogy a „bűnismétlés vélelme egyértelműen sérti az ártatlanság vélelmét”. Szerinte a 92. § (1) bekezdés a), b) és c) pontjai sértik az Alkotmány 55. § (1) bekezdését („jog a szabadságra”) és az 55. § (2) bekezdését is. Álláspontja szerint az előzetes letartóztatás különös okainak szabályozása a személyi szabadságtól történő megfosztás önkényes eseteinek felsorolását adja, mert „a) Hatóság előtti idézésre kötelesség megjelenni, ha nem teszi, előállítható, kényszertartózkodása kijelölhető, azonban vallomást nem köteles tenni, ezért b) Az eljárás megnehezítésének feltételezése önkényes, a gyanúsított minden törvényes védekezési eljárást felhasználhat, nem korlátozható.” Véleménye szerint a személyi szabadság korlátozásának a 92. § (1) bekezdés a), b) és c) pontjai alapján történő korlátozása a jogegyenlőség [Alkotmány 57. § (1) bekezdés] sérelmével is jár, mivel a „szabadságtól megfosztás törvényi oka” elbírálásában a gyanúsított jogegyenlőségét korlátozza, az eljárásban a vádhatóságot a védelem hátrányára előnyben részesíti. Az indítványozó a Legfelsőbb Bíróság 234. számú kollégiumi állásfoglalására hivatkozott, ilyen számú büntető kollégiumi állásfoglalás azonban nincs. Az indítvány tartalmából kikövetkeztethető ugyanakkor, hogy valójában a Legfelsőbb Bíróság BK 122. számú kollégiumi állásfoglalásának azon iránymutatásait sérelmezte, amelyek a Be.-nek az előzetes letartóztatás vádemelést megelőző bírósági eljárását szabályozó 379/A. és 379/B. §-ainak rendelkezéseire, ezen belül pedig a bíróság bizonyítékokat mérlegelő tevékenységére vonatkoznak. Az indítványozó szintén sérelmezte, és az Alkotmány

Source: https://magyarkozlony.hu/hivatalos-lapok/aad2cfddf9578b8de2694ec6f6e20613f4eefc20/dokumentumok/41285ece64e5328f54823a116139ff44462e1857/letoltes